Document ID: /roh_data/filtered/fineweb-2-filterrobots_roh.jsonl.gz/28354

Quai fiss surtut per la branscha turistica e da construcziun stà in avantatg, perquai che quellas branschas sajan fitg dependentas da lavurers ord l’exteriur, scriva la regenza grischuna.
Ristg da betg pudair recrutar avunda forzas da lavur
La confederaziun propona ch'ils contingents per lavurantas e lavurants esters da la UE/AECL duain valair gia a partir d'ina dimora da passa 4 mais. La regenza grischuna percunter vul ch'ils contingents valian pir a partir d'ina dimora da passa 10 mais. Uschia na quintassan lavurantas e lavurants esters da la UE/AECL betg tar ils contingents, sch'ellas ed els na lavurassan betg pli ditg che maximalmain 10 mais en Svizra. En cas d'ina contingentaziun pli severa gia a partir d'ina dimora da 4 mais ristgass ins da betg pli pudair recrutar avunda forzas da lavur. Plinavant stuessan ils lavurants da construcziun esters vegnir remplazzads ed instruids da nov entaifer la medema stagiun.
RR novitads 09:00